**2018. évi beszámoló**

A Törtelért Polgárőr Egyesület 2014. 03. 31 - én jött létre. A Budapest Környéki Törvényszék 2014. 06. 23-án nyilvántartásba vette egyesületünket, majd 2014. 07. 10-én jogerőre emelkedett a végzés, a TE-6661. szám alatt.

 **Az egyesület vezetőségében és célkitűzéseiben, valamint a megkötött megállapodások tekintetében, a 2017 évhez képest nem történt változás.**

Taglétszámunk 2018-ban 2 fővel gyarapodott, így jelenleg 30 tagunk van. Fontosnak tartjuk, hogy tagjaink megkapjanak minden olyan alapvető felszerelést, oktatást, és szakmai alapot, amely hozzájárul a polgárőrfeladatok szakszerű elvégzéséhez.

 Minden tagunk **Polgárőr igazolvánnyal és egységes formaruhával rendelkezik. A szolgálat ellátásához az egyesület személygépkocsiját használják, melyet mindig napra és üzemkész állapotban tartunk.**

**A szolgálati órák alakulása a 2018-es évben:**

**Szolgálatban eltöltött idő összesen: 3.853 óra**

Rendőrséggel közös szolgálatban eltöltött idő: 396 óra

Községi rendezvények biztosítása: 1.020 óra

Jelzés adás: 26 alkalommal

Segítségnyújtás: 20 alkalommal

Lakossági felkérés: 1 alkalommal

Egyéb 2 alkalommal

Önálló járőr szolgálat: 2.437 óra

Az elmúlt évekhez hasonlóan , amit nagy örömmel tapasztalunk, Törtel lakossága egyre nagyobb bizalommal fordul hozzánk, osztja meg észrevételeit , tapasztalatait , valamint ha szokatlan eseményt lát, hall, akkor azonnal hívja az egyesületünk telefonszámát, mely éjjel-nappal a lakosság rendelkezésére áll, ezzel is biztosítva számukra a nagyobb biztonságérzetet, illetve számunkra a gyors intézkedési lehetőséget. 0-24 óráig állunk a lakosság rendelkezésére a hét minden napján.

A szolgálataink ellátása során, legyen az éjjel, vagy nappal sok helyen tapasztalunk nyitott kapukat, értékeket az udvaron szem előtt hagyva.( kerékpár, elektromos kerékpár, személygépjármű ) .

Ha van lehetőségünk a tulajdonosokkal beszélni, akkor ezt megtesszük, felhívjuk figyelmüket az értékeik elzárására, vagy legalább olyan helyen tárolására, ami annyira nincs szem előtt.

Ha az éjszakai szolgálatokat nézzük, akkor ott is megfigyelhetők a nappal tapasztalt figyelmetlenségek . Ha lehetőségünk van rá, akkor természetesen jelzéssel élünk a tulajdonos felé, ha nincs, akkor a nyitva hagyott kaput, nagykaput behajtjuk és az autóba rendszeresített kötegelővel zárttá tesszük. Több esetben volt példa rá, hogy az intézményeknél égve felejtették a lámpát, számítógépet , nyitva maradt az ablak, ilyenkor az intézményvezetőt értesítettük, ha kellett a helyszínre is szállítottuk.

Megfigyelhető éjszaka a rendszeres mozgás településünkön. Természetesen elsősorban nem a dolgozni járó és hazaérkező emberekre kell gondolni.

Sajnos nagyobb létszámban mozognak a kisebbséghez tartozó emberek.

A nyári időszakban sok kiskorú fiatallal lehet találkozni az utcákon 22.00 óra után. Minden esetben megállunk mellettük ilyenkor, és felhívjuk figyelmüket arra, hogy nekik már inkább otthon kellene tartózkodni, nem pedig az utcán barangolni. Szülők felé is értesítéssel élünk, akik vegyes érzelmekkel reagálják le jelzéseinket.

Minden szokatlan eseményt feljegyzünk a szolgálati naplóba, illetve ha gyanús személyeket, autót látunk akkor a hatóságot is értesítjük.

Több esetben hívtunk úton fekvő emberhez mentőt , mert nem tudtuk lábra állítani, vagy nem tudott kommunikálni velünk az illető. Természetesen ha a helyszínre érkezve azt tapasztaltuk, hogy a személy képes az otthonáig önállóan eljutni, akkor autóval , megkülönböztetett jelzést használva kísértük végig otthonáig..

A diákok 50 órás közösségi munkáját 2018-ban is sikeresen koordináltuk. A 2017-es évhez hasonlóan állandóságot biztosított a kupakválogatás, melyet egy beteg gyermek támogatása érdekében végeztünk, ezzel segítve gyógykezelését és napi szükségleteinek kielégítését. Nyugdíjas, szépkorú embereknél is dolgoztunk a fiatalokkal ebben az évben is. Segítségünkre volt a helyi Nyugdíjas Klub vezetője, vele állandó kapcsolatot tartunk, ha szükség van a segítségünkre, akkor értesítéssel él egyesületünk felé. A munkavégzéshez minden szükséges eszközt, felszerelést mi biztosítunk a diákoknak, valamint felügyeljük a munkát, együtt dolgozva a fiatalokkal. Fontosnak tartjuk a jó kapcsolat kialakítását a diákokkal, hiszen közülük is szeretnénk, tagjaink számát gyarapítani.

 Egyesületünk az éjszakai szolgálatok ellátása mellett igyekszik megoldani a községi rendezvények , valamint a civil szervezetek által megrendezésre kerülő programok biztosítását a felkéréseknek, igényeknek megfelelően

**Civil szervezetek és községi rendezvények biztosításai**

**2018.03.02. Falügyűlés**

Parkoló biztosítási, és rendezvénybiztosítási feladatokat láttunk el.

**2018.03.07-08. Parlamenti / Országgyűlési választás**

Fokozott járőrtevékenység, és a szavazóhelyiségek környékének fokozott ellenőrzése volt a feladatunk.

**2018.03.15. Nemzeti ünnep**

A rendezvény biztosítása, részleges útlezárás, és forgalomirányítás volt a feladatunk. A megemlékezésen elhelyeztük a koszorúnkat is.

**2018.05.01. Majális**

Parkoló biztosítási, parkoltatási, és a rendezvény teljes időtartam alatti járőrszolgálatot láttunk el. A rendezvényen bűn, és balesetmegelőzési szórólapokat, illetve fontos telefonszámokat tartalmazó szórólapot osztottunk a lakosságnak.

**2018.05.12. Közlekedik a család (külső felkérés)**

Az Országos Balesetmegelőzési Bizottság felkérésére, a Ceglédi Autóház Kft-nél biztosítottuk a Közlekedik a Család rendezvényt. A rendezvényen pályaépítési, és bontási, valamit parkoltatási feladataink is voltak. A rendezvényen együtt dolgozhattunk a PMRFK az OBB és az ORFK munkatársaival, amely szakmai szempontból is előremutató volt.

**2018.05.12. Országos Polgárőr Szövetség megyei közgyűlése**

Egyesületünk a megyei közgyűlésen vett rész.

**2018. 05.27. Hősök napja**

A rendezvény biztosítása, részleges útlezárás, és forgalomirányítás volt a feladatunk.

**2018.05.27. Községi gyermeknap**

A községi gyermeknapon, a rendezvénybiztosításon túl, a kerékpáros ügyességi pálya építésében és bontásában is részt vettünk. A verseny teljes időtartama alatt jelen voltunk. A kerékpáros gyerekeknek röviden elmondtuk a keréképárok kötelező tartozékait, és felhívtuk a figyelmet a hiányosságokra.

**2018.06.02. Cegléd Deák úti Óvoda (külső felkérés)**

A óvoda felkérésére részt vettünk a rendezvényükön. A gyerekeknek megmutattuk a polgárőr autót, és felszereléseinket, melyeket nagy örömmel vettek „ birtokba” és próbáltak ki.

**2018.06.09. Általános iskolai bankett biztosítása**

A parkoló őrzését, és a beléptetés biztonságát felügyeltük, valamit az este és éjszaka folyamán a rendezvény biztonságát is.

Itt szeretném megjegyezni, hogy minden évben meghívást kapunk a végzős 8. osztályos tanulóktól a ballagási ünnepségre, ezen meghívásnak minden esetben eleget is teszünk, kihasználva az alkalmat arra is, hogy a közösségi közszolgálati diákmunkáról szót ejtünk az osztályokban, felhívjuk a figyelmet a letöltési lehetőségre egyesületünknél.

**2018.07.06.-07. Juhász fesztivál**

A Juhászfesztiválon a parkolók és a parkoltatás biztosítása volta feladatunk, Ez a feladat nagyfokú szervezettséget, és összehangolt munkát vár el tagságunktól. Ezt a tevékenységet a körültekintően megvásárolt eszközeink, berendezéseink segítségével azonban zökkenőmentesen tudjuk teljesíteni.

**2018.08.04. III. Abonyi Tarka Borjú Főzőversenyen / IV. Tó party (külső felkérés)**

Az abonyi polgárőr egyesület felékérésére vettünk részt a rendezvénye. A rendezvény alatt az abonyi polgárőrökkel teljesítettünk járőrszolgálati feladatokat. Nagyon fontosnak tarjuk a jó kapcsolat kialakítását a járáshoz tartozó polgárőrségekkel, ezért is teszünk örömmel eleget megkeresésüknek.

**2018.08.17. Tour de Hongrie kerékpáros verseny Cegléd (külső felkérés)**

A ceglédi rendőrkapitányság felkérésére, részt vehettünk a Tour de Hongrie kerékpáros verseny útbiztosításában. Ez a feladat nagy kihívás, de egyben nagy büszkeség is volt egyesületünknek, hiszen egy ilyen volumenű rendezvényben való részvétel nagy szakmai elismerést is jelent.

**2018.08.20. Nemzeti ünnep**

A rendezvény biztosítása, részleges útlezárás, és forgalomirányítás volt a feladatunk. A megemlékezésen elhelyeztük a koszorúnkat is.

**2018.09.15. Szüreti fesztivál**

A Szüreti fesztiválon biztosítottuk a felvonulás teljes útszakaszát, beleértve a szakaszos út, és útkereszteződés lezárásokat is. Biztosítottuk továbbá a rendezvény teljes időtartama alatt a rendezvény zökkenőmentes lebonyolítását. A rendezvényen bűn, és balesetmegelőzési szórólapokat, illetve fontos telefonszámokat tartalmazó szórólapot osztottunk a lakosságnak.

**2018.09.29. Gerjementi Vadásznap**

A parkoló őrzését, parkolás és a beléptetés biztonságát felügyeltük, valamit a rendezvény folyamán a rendezvény biztonságát is.

**2018.10.23. Nemzeti ünnep**

A rendezvény biztosítása, részleges útlezárás, és forgalomirányítás volt a feladatunk. A megemlékezésen elhelyeztük a koszorúnkat is.

**2018.11.01.-02 Mindenszentek**

Mindenszentek és halottak napján részt vettünk a forgalomirányításban, és az útlezárásban. Járőreink mindkét napon jelen voltak a temető parkolójában, és a sírkertben is.

**2018.11.16. Temetés biztosítása**

Sebők Mihály temetésének biztosítási feladatai. Az érkező autók parkoltatása, és az parkoló autók felügyelete, valamit forgalomirányítás.

**2018.11.24. Óvodabál**

Az óvodabálon a parkoló őrzését, és a beléptetés biztonságát felügyeltük, valamit az este és éjszaka folyamán a rendezvény biztonságát is.

**2018.12.09. Szeretetebéd**

Szeretetebéden az ételkiszállításban segédkeztünk, azokhoz az emberekhez vittük el az ebédet egészségi állapotuk, vagy koruk miatt erre rászorultak, és az önkörmányzatnál, vagy bármely civil szervezetnél jelezték igényüket. Az ételeket előre elkészített lista alapján szállítottuk ki a megadott címekre.

**2018.12.22. Községi karácsony**

A parkoló őrzését, parkolás és a beléptetés biztonságát felügyeltük, valamit a rendezvény folyamán a rendezvény biztonságát is.

**2018.12.31. Szilveszteri mulatság**

Parkoló őrzését, és a beléptetés biztonságát felügyeltük, valamit az este és éjszaka folyamán a rendezvény biztonságát is.

**Közösségi média**

A mai világban elengedhetetlen, hogy részesei legyünk a közösségi médiának. Facebook oldalunk 2016. június 18. óta él. Oldalunkon bűn, és balesetmegelőzési tanácsokat, filmeket teszünk közzé. Aktuális tartalmú figyelemfelhívó posztokat, és aktuális, településünket érintő híreket jelentetünk meg.

**Kerékpár regisztráció**

2018-ban két alkalommal tartottunk településünkön kerékpár regisztrációt, a ceglédi rendőrkapitányság kollégáival. A regisztrált kerékpárok száma, már eléri a 100 darabot. A regisztráció során, bűn, és balesetmegelőzési tanácsokkal, szóróanyagokkal láttuk el a lakosságot, illetve felhívtuk a figyelmet a kerékpárok kötelező tartozékaira! A hiányos világító, és prizmaberendezéseket azonnal, a helyszínen pótoltuk. (a rendőrség által felajánlott tartozékokkal).

**MLSZ / KSK**

2018-ban (mint ahogyan az előző években is) egyesületünk biztosította a Törteli KSK 2747 Törtel, kőrösi út 75 .telephelyén megrendezésre kerülő labdarúgó mérkőzéseket.

**Egyesületünk működtetése, fenntartása :**

-Pályázati források

-Önkormányzati támogatás felhasználásával

**PÁLYÁZAT:**

2018-ban is éltünk a Pest Megyei Polgárőr Szövetség által kiírt pályázati lehetőséggel, melyen ***400.000*** Ft-ot nyertünk , melyet 2 részletben kaptunk meg, a kiírásnak megfelelően.

**Az első részlet 200 .000 Ft volt, melyet a következő kiadásokra fordítottunk:**

-Postai levelek feladása

-Motorvédő lemez vásárlása

Sajnos némely utca és a külterület állapota szükségessé tette a motor védelmét, állapotának megóvását.

-Polgárőr formaruházatot vásároltunk

-Szélvédőmosót vettünk

-Légterelő szettet vásároltunk a szolgálati autónk ablakaihoz

-Sörpad és pavilon vásárlása

Községi rendezvényeken , melyek általában egész naposak , itt töltik a polgárőreink a pihenőidőt, itt fogyasztják el a kapott ételt, italt.

-Ponyvareklámot készíttettünk a pavilonra polgárőrségünk nevével, logójával

Ezáltal egyesületünket könnyebben megtalálják a rendezvényre látogatók, ha bármilyen problémát észlelnek, illetve a kerékpárregisztrációk alkalmával az érdeklődők részére a helyszínt egyértelművé tudjuk tenni.

**A második részlet: 200.000 Ft is elköltésre került.**

**-Éves kötelező szervízre vittük szolgálati autónkat**

**-Útjelző kúpokat vásároltunk:**

Rendezvények biztosításakor az útzárásnál van nagy szükségünk erre a felszerelésre. Lényegesen megkönnyítjük így saját munkánkat, és a látogatók számára is egyértelművé tudjuk tenni azokat a helyeket, melyekre nem szabad parkolniuk.

-**Útjelző kúpokra POLGÁRŐRSÉG feliratú matricát is vettünk**

-**Formaruhát is vásároltunk, bővítve ruházatunkat, és az új tagjainkat is elláttuk az évszaknak megfelelő ruházattal.**

**A pályázati összegekkel határidőre elszámoltunk, a kért dokumentumokat megküldtük.**

**ÖNKORMÁNYZATI TÁMOGATÁS:**

2015-től részesülünk Önkormányzati támogatásban, ami negyedévenként kerül kifizetésre.

2018-ban ez az összeg: ***657.000 Ft volt***

Ebből az összegből fedeztük a maradék kiadásainkat:

-Üzemanyag

-Szolgálati gépjármű kötelező éves biztosítása

-Telefonszámla

-Egyéb működésben felmerülő költségek ( koszorú, reprezentációs költség, posta, nyomtatványok, )

**Pénzügyi helyzetünk alakulása bevételeink és kiadásaink**

**Bevételeink 2018-ban:**

 PMPSZ pályázat: 400.000 Ft

 Önkormányzati támogatás: 657.000 Ft

 Tagdíj: 72.000 Ft

 **ÖSSZESEN: 1.129.000. Ft**

**Kiadásaink 2018-ban :**

Tel.számlák: 155.800 Ft

 Kötelező bizt: 42.588 Ft

 Üzemanyag: 381.065 Ft

 Formaruha,eszköz: 311.019 Ft

 Egyéb kiadások: 238.528 Ft

 **ÖSSZESEN: 1.129.000 Ft**

**Az egyéb kiadások alatt értjük: tagdíjunkat a megye felé, koszorút, reprezentásciós költségeket, és minden olyan apróbb kiadást, mely egyesületünk zökkenőmentes működését teszi lehetővé, és ezen kiadásokról számlával is rendelkezünk.**

**További terveink, célkitűzéseink:**

* Szolgálati óraszám növelése
* Tagtoborzás
* Saját irodahelyiség kialakítása
* Fogadóórák biztosítása a lakosságnak
* Szakmai továbbképzés a tagoknak

**Törtel. 2019.02.06.**

 **Molnár János**

 **TPE elnöke**